Thomas Harris
Harris valmistui vuonna 1964 yliopistosta Wacossa, Teksasissa pääaineenaan äidinkieli ja alkoi työskennellä toimittajana, vuodesta 1968 New Yorkissa. Yhdentoista israelilaisen urheilijan kuolema Münchenin olympialaisten yhteydessä tapahtuneessa Münchenin verilöylyssä 1972 sai Harrisin kirjoittamaan vuonna 1975 julkaistun romaanin nimeltä "Musta sunnuntai" ("Black Sunday"), joka kertoo Super Bowl -otteluun suunnitellusta terrori-iskusta. Romaanista tuli menestys ja siitä tehtiin myös elokuva. Romaania on sanottu ensimmäiseksi amerikkalaiseksi romaaniksi, joka kertoo Yhdysvaltain maaperällä tehtävästä terrori-iskusta.
William Heinesen
Heinesenin ensimmäinen romaani, "Blæsende Gry", ilmestyi vuonna 1934. Siinä ja vuonna 1938 julkaistussa "Noatunissa" oli selviä tanskalaisia vaikutteita, mutta ne kertovat silti färsaarelaisesta kyläelämästä yhteiskunnallisen muutoksen keskellä. "Noatunin" jälkeen meni 11 vuotta, ennen kuin Heinesen julkaisi seuraavan romaaninsa. "Musta pata" ("Den sorte gryde") julkaistiin 1949 ja "De fortabte spillemænd" 1950.